Title: Psykedeliske Dikt
Description: Velkommen
til eventyrland

ta deg en tur, en tur
til eventyrland
hopper ned ormehullet
til en verden av regnbuer
og larver som snakker til meg
trylledrikker gjør meg sterkere i kamp
mot de jævla grønne edderkoppene
kravler i luften
svir i lungene
det forbudte treet holder på
vitenskapens hemmeligheter
meningen med det hele
er universet uendelig?
finnes svevende grønne vesener?
hva skjer etter dødens kalde ljå?
vil skrikene noensinne dale i stillhet?
hvorfor er det skygger som stirrer
fra sengekanten hver helvetes natt?
den usynlige katten blir atter en gang synlig
for gjennomtrukne øyne
vil hjelpe meg fra første ord - til siste punktum
blomsterengen strekker seg høyt
til perlemorsky
plastikkposene flakser
fugler i storm
de grønne edderkoppene formerer seg
vet ikke hva som skjuler seg langt i tåkens indre
morgendagen har ikke enda begynt å spire
solstrålene har ikke enda våknet opp
fra havets bunn
mørket brer inn
på eventyrland
løper inn
i intet

Boken tar for seg en spirituell reise inn i selvrealiseringens dal, eventyrland. Hvor mye skyggearbeid må gjøres for å endelig frigjøre seg fra pyramidens kvelende lenker.

Jeg håper du finner deg vel til rette i denne psykedeliske verdenen, og at du og vil finne trøst for klokkeslagenes uunngåelige klang.

Velkommen til en mørk psykedelisk verden, eventyrlandet, maskinen, Armageddon.
Subjects: psychedelic, Surrealism, Surrealism (Literature), Norwegian literature, Norwegian fiction, Norwegian poetry, Poetry, weird fiction, Religion, Philosophy, Poetry, collections, Poetry (poetic works by one author), Scandinavian literature, Scandinavian Art, Andreas Collins, trippy, Weird tales, low brow, FICTION / Absurdist, FICTION -- Absurdist
Places: Tromsø (Norway), Oslo (Norway), Nordreisa, Northern Norway, Arctic Circle
Time periods: 2000-